stanford-oval/wikipedia huggingface dataset:
נואל גלאגר

| --- | --- |

נואל גלאגר בברצלונה, 2012
 לידה:  29 במאי 1967 (בן 57) לונגסייט, הממלכה המאוחדת 
 שם לידה:  נואל תומאס דייוויד גלאגר
 מוקד פעילות:  הממלכה המאוחדת 
 תקופת הפעילות:  מ-1988 
 סוגה:  בריטפופ, רוק אלטרנטיבי, רוק
 שפה מועדפת:  אנגלית 
 כלי נגינה:  גיטרה 
 חברת תקליטים:  קריאיישן רקורדס 
 בן או בת זוג:  Meg Mathews (יוני 1997–ינואר 2001) 
 צאצאים:  Anaïs Gallagher 
 מספר צאצאים:  3 
 www.noelgallagher.com
 פרופיל ב-IMDb
 
נוֹאֵל תומאס דייוויד גָלָאגֶר (באנגלית: Noel Thomas David Gallagher; נולד ב-29 במאי 1967) הוא מוזיקאי אנגלי. היה התמלילן, הגיטריסט, המלחין, ולעיתים גם הזמר המוביל של הלהקה הבריטית אואזיס. הוא אחיו הגדול של ליאם גלאגר, שהיה סולנה הראשי של הלהקה. לאחר פירוק הלהקה ה-2009 עבר לקריירת סולו כזמר וגיטריסט בהרכב שהקים, לו קרא "Noel Gallagher's High Flying Birds".
שנותיו הראשונות

נואל נולד בלונגסייט שבמנצ'סטר, כבן שני לתומאס ולפגי גלאגר, ממוצא אירי. מעט לאחר לידתו של אחיו הקטן של נואל, ליאם, עברה המשפחה להתגורר בבורנייג', פרבר של העיר מנצ'סטר, שם העביר נואל את רוב ילדותו.
לנואל הייתה ילדות לא קלה. הוא ואחיו סבלו לעיתים קרובות מידי אביהם שנהג להשתכר ולהכות את בני המשפחה. בתקופות אלה נהג נואל להתבודד מדי פעם לפעם, מה שגרם לאחיו ליאם להדביק לו את הכינוי "המוזר של המשפחה".
כבן הבכור של המשפחה, קיבל אחיו הגדול פול חדר לבדו בעוד נואל היה צריך לחלוק את חדרו עם ליאם. בשנת 1976 הצליחה פגי גלאגר, אמו של נואל, להשיג את האישורים הנדרשים על מנת להתגרש מבעלה תומאס. עם זאת, רק 6 שנים לאחר מכן עזבה פגי את הבית, כאשר היא לוקחת את שלושת הבנים עמה. כנערים נהגו האחים גלאגר, בייחוד נואל, להיעדר פעמים רבות מבית הספר ולהסתבך לא פעם עם המשטרה. נואל סולק מבית הספר כשהיה בן 15 לאחר שזרק תיק מלא בקמח על מורתו. כשהיה בן 13, הוטל עליו עונש מאסר בית לתקופה של שישה חודשים על מעורבות בשוד של חנות במנצ'סטר.
בתקופה זו לימד את עצמו נואל לנגן בגיטרה אשר אביו השאיר לו, תוך כדי שהוא מנסה לחקות את מנגינתם של השירים האהובים עליו מהרדיו. נואל הושפע באופן ניכר מהופעת להקת הסמית'ס ב-1983, וסיפר כי חלם להיות כמו ג'וני מאר, גיטריסט הסמית'ס באותו הזמן.
על אף האלימות מצד אב המשפחה כלפיהם, שמרו האחים גלאגר על קשר מוגבל עם אביהם על מנת שיוכלו לעבוד עמו בעבודות הבנייה. כאשר עזב נואל את חברת הבנייה בה עבד אביו לעבודת בנייה אחרת, נפצע כתוצאה מצינור גז שנפל על רגלו. בזמן שהיה מושבת עקב פציעתו הרבה להתאמן בגיטרה ולכתוב שירים. מאוחר יותר טען כי בתקופה זו כתב לפחות שלושה שירים לאלבומה הראשון של הלהקה אואזיס. בסוף שנות ה-80 כאשר היה לרוב מובטל וחסר מעש, המשיך נואל להתאמן רבות בגיטרה ולכתוב שירים, לעיתים תוך כדי שימוש בסמים. במאי 1988 פגש נואל את הגיטריסט גרהאם למברט מלהקת Inspirial Carpets במהלך הופעה של להקת הסטון רוזס. השניים התחברו ובעקבות כך הרבה נואל להגיע להופעות של להקתו של למברט. כאשר שמע נואל כי סולן הלהקה באותו זמן עזב, נבחן הוא בעצמו לתפקיד זה אך נדחה על ידי חברי הלהקה. בסופו של דבר הועסק נואל כעובד הבמה של הלהקה.
דרכה של הלהקה

בשנת 1991 חזר נואל מסיבוב הופעות של הלהקה בארצות הברית, וגילה כי אחיו ליאם הקים להקה משלו בשם ה"גשם" והוא גם משמש כסולן שלה. נואל החליט ללכת לשמוע את הלהקה של אחיו באחת מהופעתיה במנצ'סטר אך לא אהב את ששמע. אחרי שדחה את בקשת אחיו ליאם לשמש כמנהל הלהקה, הסכים להצטרף בתנאי שיהיה כותב השירים היחיד של הלהקה ושמעתה תקרא אואזיס. הדומיננטיות של נואל בלהקה בשנים הראשונות להצטרפותו הקנתה לו את הכינוי "הצ'יף". במאי 1993 גייסו חברי הלהקה מספיק כסף על מנת לנסוע לתחרות כישרונות בעיר גלאזגו שבסקוטלנד. לאחר שניגנו ארבעה שירים ניגש אליהם המפיק והבעלים של חברת התקליטים "Creation Records" וביקש להחתים את חברי הלהקה על חוזה הקלטות. לאחר ששמע קלטת עם שירים נוספים של הלהקה, החליט להחתים את אואזיס על חוזה למשך שישה אלבומים. גלאגר כתב והלחין את כל השירים באלבומה הראשון של הלהקה, Definitely Maybe אשר יצא באוגוסט 1994 וזכה לביקורות טובות ולתשבחות בכל רחבי בריטניה.
באותה תקופה אף היה לאלבום אשר נמכר הכי מהר בהיסטוריה של בריטניה והיה זמן רב במקום הראשון במצעדי המוזיקה הבריטיים.
באוקטובר 1995 יצא אלבומה השני של הלהקה, ?What's The Story) Morning Glory). גם בו, כמו באלבום הראשון, כל השירים נכתבו והולחנו על ידי נואל. האלבום זכה תחילה להצלחה דומה לה זכה האלבום הראשון ובהמשך אף הוכתר כטוב יותר ושבר שיאים רבים בבריטניה.
באמצע שנות ה-90 יצרה הלהקה היסטריה רבה סביבה ברחבי בריטניה ובעולם, ואף הושוותה על ידי רבים להביטלס. חבריה נהנו מהערצה מטורפת ונחשבו לגיבורי מעמד הפועלים ומושיעי הרוק הבריטי. התקשורת החמיאה לגלאגר הבכור וכינתה אותו גאון מוזיקה, בשל שני האלבומים הראשונים של הלהקה, אשר הצליחו מסחרית וביקורתית ונחשבים עד היום מהאלבומים הטובים ביותר שיצאו אי פעם. באותה תקופה היה גלאגר אחד מממובילי זרם הבריטפופ וסייע ללידתו המחודשת. נואל ואחיו, ליאם, התפרסמו כ"ילדים הרעים" של הרוק הבריטי בשנות התשעים, עם סגנון חיים ראוותני ושימוש רב וגלוי בסמים, וכיכבו בצהובונים הבריטים שנהנו לסקר את מעלליהם ושערוריותיהם של האחים יום אחרי יום. נואל נגמל משימוש בסמים ב-1999.
ההתלהבות סביב הלהקה דעכה מעט לאחר אלבומם השלישי Be Here Now שיצא בשנת 1997. האלבום אמנם הצליח מסחרית ובתחילה גם ביקורתית, אך עם השנים התגבשה הדעה כי אף שמדובר באלבום איכותי (שאף נבחר בכמה משאלים כאחד מהאלבומים הטובים בכל הזמנים), הוא "מנופח" מדי. סביב הלהקה ישנו גרעין מעריצים נאמן מהגדולים בעולם, וחברי הלהקה לא התקשו למלא אצטדיונים בכל הופעה. אלבומם השישי, Don't Believe The Truth מ-2005, החזיר את הערכת המבקרים ללהקה והאלבום, שזכה בתואר אלבום השנה באנגליה, הוגדר כחזרה לימי השיא של הלהקה. ב-2008 הם שחררו את אלבומם השביעי והאחרון Dig Out Your Soul שזכה לביקורות מצוינות ומכר 5 מיליון עותקים ברחבי העולם.
בספטמבר 2008, הופיעה הלהקה בטורונטו שבקנדה. במהלך השיר Morning Glory רץ גבר זר אל הבמה, דחף והפיל את נואל ולאחר מכן התנפל על ליאם כשבידו סכין בטרם נעצר על ידי אנשי האבטחה. לאחר כמה דקות התברר שנואל שבר את הצלע הימנית כשנפל על מערכת הסאונד. מאחורי הקלעים ליאם הכה את התוקף על שפגע באחיו. לאחר רבע שעה התוקף נעצר והלהקה המשיכה במופע.
התפרקות הלהקה

ב-29 באוגוסט 2009 פרסם גלאגר הודעת באתר הלהקה, ובה הודיע כי הוא עוזב את הלהקה. לאורך שמונה עשרה שנות פעילותה של הלהקה ידעו יחסיהם של האחים גלאגר עליות ומורדות. בהודעתו כתב נואל כי אינו יכול לעבוד עם אחיו ליאם יום אחד נוסף. הודעתו של נואל פורסמה לאחר ששורה של הופעות שהיו מתוכננות ללהקה בוטלו.
לאחר אואזיס

לאחר פירוק אואזיס הכריז נואל על להקתו החדשה "Noel Gallagher's High Flying Birds". ב-25 ביולי 2011 הוציאה הלהקה את הסינגל הראשון שלה, "The Death of You and Me". בשנת 2011 יצא האלבום הראשון של ההרכב, ששמו כשם ההרכב. בשנת 2015 יצא האלבום השני - Chasing Yesterday.
לקראת סוף שנת 2017 יצא האלבום השלישי של ההרכב "?who bulit the moon". האלבום, הבנוי מלחנים ותווים היוצרים אלמנטים פסיכאלדים, מהווים עבור נואל שינוי מהקו המוזיקלי שהיה מזוהה איתו עד האלבום. האלבום זכה בביקורות טובות ומחמיאות על ידי מבקרי המוזיקה. מאידך, התקבל במחלוקת על ידי גרעין המעריצים הקבוע של נואל. גלאגר ידוע כאוהד של קבוצת הכדורגל האנגלית מנצ'סטר סיטי.
בשנת 2021 ביחד עם רון ווד הוא השתתף בשירי האלבום "11 Past the Hour".
הערות שוליים

↑  אור ברנע, נואל גאלאגר עזב את להקת אואזיס, באתר ynet, 28 באוגוסט 2009
| --- | --- |
בקרת זהויות :  PLWABN: 9810651308805606  BIBSYS: 3055268  BnF: cb16648947x (data)  GND: 134954661  ICCU: LO1V161116  ISNI: 0000 0001 1441 3672  LCCN: nr98044744  MusicBrainz: 6493ed80-8b44-49fa-91de-e7b0a0b57d6d  NKC: xx0069394  NLK: KAC2020P2050  NTA: 148428010  RERO: 02-A006179972  SUDOC: 176906258  VIAF: 34374151   WorldCat (עם VIAF): 34374151
משטרת ברלין

| --- | --- |
סמל משטרת העיר ברלין

 מידע כללי
 מדינה:  גרמניה 
 תחום שיפוט:  ברלין ברלין
 משרד אחראי:  משרד הפנים
 סוכנות אם:  עיריית ברלין
 סוכנות בת:  Wasserschutzpolizei Berlin 
 תאריך הקמה:  מרץ 1848
 מטה מרכזי:  ברלין 
 עובדים:  17,041 (2018)
 www.berlin.de/polizei/
 
מסוק משטרתי מעל ברלין
משטרת ברלין (בגרמנית: Polizei Berlin) הוא כוח משטרה גרמני האחראי על אכיפת החוק ושמירת הסדר בעיר-מדינה של ברלין. תפקידי אכיפת החוק בגרמניה מחולקים בין הסוכנויות הפדרליות וסוכנויות המדינות.
בראש משטרת ברלין עומדת נציבת המשטרה, ברברה סלוביק. לצדה פועל משרד המטה של נציבות המשטרה ומפקדי שש החטיבות המקומיות, חטיבת המשימות המרכזיות, המחלקה לחקירות פליליות וחטיבת השירותים המרכזיים.
היסטוריה

משטרת ברלין הוקמה בשם "המשטרה הפרוסית המלכותית" בשנת 1809.
במרץ 1848 ברלין הייתה אחד המקומות שבו התקיימה מהפכת 1848. בשלב זה רק מספר קטן של שוטרים (כמאתיים שוטרים על 400,000 תושבים) פעלו עם סמכויות מוגבלות, ככוח משטרתי בשם Revierpolizei (פשוטו כמשמעו: תחנת משטרה). על מנת להילחם במהפכה, מפכ"ל המשטרה, רב-ניצב ד"ר יוליוס פרייהר פון מינוטולי ביקש מצבא פרוסיה לסייע בדיכוי. אלה שלחו שני משמרות של פרשים ושלוש חטיבות חי"ר. כ-230 אזרחים נורו או נהרגו על ידי הפרשים לאחר שחיילי המשמר קיבלו את ההוראה "Immer feste druff!" (~ הכו בהם חזק!). אחרי כמה ימים הוקמה מיליציה ("Bürgerwehr") עם כוח של 20,000 גברים, אך זו הייתה חסרת ערך בניהול מבצעי אכיפה.
זמן קצר לאחר המהפכה, המלך פרידריך וילהלם הרביעי ייסד את "Königliche Schutzmannschaft zu Berlin" ביוני 1848, שהיה לגוף המשטרה הראשון בגרמניה וכללה קולונל אחד, חמישה קפטנים, 200 סמלים, 1,800 קצינים ו-40 פרשים רכובים.
ב-1936 בתקופת גרמניה הנאצית פורקו כל כוחות המשטרה בגרמניה והוקמו מחדש תחת משטרת הסדר (Ordnungspolizei) שנועדה לרכז את כל לובשי המדים העירוניים והמוניציפליים בעיר לגוף אחד. עד מהרה הגוף ריכז בפועל את כל ארגוני החירום ואכיפת החוק ברייך השלישי וכלל את שירותי הכבאות, משמר החופים וגופי ההגנה האזרחית והייתה כפופה להיינריך הימלר.
לאחר נפילתה של חומת ברלין (1989) ואיחוד גרמניה (1990), משטרת מערב ברלין, עם 20,000 עובדיה ומשטרת מזרח ברלין עם 12,000 עובדיה התמזגו לגוף אחד בפיקודו של גיאורג שרטץ, שפיקד קודם על משטרת מערב ברלין. כ-2,300 שוטרים הועברו מהמערב למזרח וכ-2,700 שוטרים עברו מהמזרח למערב. סך הכל 9,600 שוטרים במזרח ברלין היו משתפי פעולה של המשרד לביטחון המדינה (MfS, השטאזי). 8,544 מהם המשיכו לשרת במשטרה, 1,056 מהם פוטרו וכ-2,000 אחרים פרשו או התפטרו מעצמם.
על פי החוק אודות גופי המילואים המתנדבים של המשטרה (Freiwillige Polizei-Reserve Berlin) שאומץ ב-25 במאי 1961 במערב ברלין, נוצרו ארגונים צבאיים שמטרתם להגן על תשתיות חשובות כמו תחנות כוח, מתקני אספקת מי שתייה וכדומה. מאז שנות השמונים הארגונים הפכו לארגונים אזרחיים. הם התפרקו בשנת 2002.
היסטוריה > מפקדי המשטרה

זוהי רשימת מפקדי המשטרה משנת 1945:
1945-1948: פול מרקגראף
1948-1962: יוהנס שטום
1962-1967: אריך דוינסינג
1968: גיאורג מוך
1969-1987: קלאוס הובנר
1987-1992: גיאורג שרטץ
1992-2001: האגן סאברשינסקי
2002-2011: דיטר גליטץ'
2011-2012: מרגרט קופרס
2012-2018: קלאוס קנדט
מ-2018: ברברה סלוביק
מבנה > מינהלות

משטרת ברלין מחולקת לשש מינהלות משטרה (Polizeidirektion). כל מינהלה אחראית על אחד עד שלושה מחוזות ברלין:
מינהלה 1: רייניקינדורף, פנקאו
מינהלה 2: שפאנדו, שרלוטנבורג-וילמרסדורף
מינהלה 3: מיטה
מינהלה 4: טמפלהוף-שנברג, שטגליץ-צלנדורף
מינהלה 5: פרידריכסהיין-קרויצברג, נויקלן
מינהלה 6: מרצאן-הלרסדורף, טרפטו-קפניק, ליכטנברג
לכל מינהלה (Direktion) יש כמה תחנות (Abschnitte) ולכל אחת מהן צוות סיור נייד (Schutzpolizei/Schupo). תת-מחלקות נוספות במשטרה הן:
מחלק הבילוש (Referat Verbrechensbekämpfung) של משטרת הפלילים (Kriminalpolizei/Kripo) הכוללת צוות אזרחי שלא עוטה מדים.
המטה המרכזי (Referat Zentrale Aufgaben) כולל את:
משטרת התנועה (Verkehrsdienst)
צוות משטרה מיוחד (Direktionshundertschaft)
יחידת השתלטות ושחרור בני ערובה מיוחדת (Diensthundführer - K9)
מבנה > כוח אדם

17,041 שוטרים במדים משרתים בברלין (נכון לשנת 2018)
2,526 מאבטחים, קציני כלא ואנשי צוות אחרים של גופי אכיפת החוק בתחומים דומים (2018)
2,778 אנשי מינהלה, כולל אנשי ניהול, מזכירות, צוות טכני וצוות מדענים בתחומים שונים (2018)
2,808 חניכים (2018)
2,500 כלי רכב משטרתיים
1.46 מיליארד יורו מהתקציב השנתי (2018)
מבנה > יחידות סמך

Landeskriminalamt (LKA): משרד הפשיעה המדינתי, אחראי לחקירות פליליות ולחקירת רוב הפשעים החמורים (למעט חקירת פשע מאורגן, מאבק בכנופיות נוער או פשע פוליטי, אלה בסמכות המשטרה הפדרלית).
Spezialeinsatzkommando (SEK) - יחידת השתלטות מהירה. יחידה מיוחדת של משטרת המדינה בגרמניה.
Mobiles Einsatzkommando (MEK) - צוותי שוטרים עטויי מדים המסייעים ליחידת SEK.
Personenschutzkommando - גוף אבטחת אישים ואח"מים בברלין.
Direktion Zentrale Aufgaben (בראשי תיבות: Dir ZA), מטה מרכזי:
המינהל מפעיל תתי-מחלקות:
Bereitschaftspolizei (BePo) - יחידות עטויות מדים (כוללת שני גדודים, כל אחד עם 4 שוטרים ומהנדס יחידה) המספקות כוח אדם נוסף במקרים של אסונות טבע, אירועי ספורט גדולים, בקרת תנועה או הפגנות (מהומות/שליטה בקהל מתלהם).
Wasserschutzpolizei (WSP) - משטרת הנהרות האחראית לסיור בנהרות, אגמים ונמלים.
Zentraler Verkehrsdienst - משטרת התנועה של המשטרה ובה שלל תתי-מחלקות כמו יחידת ליווי טקסים המשמשת במהלך ביקור מדיני של אישיות זרה;
משטרת הכבישים (Autobahnpolizei), המבצעת מעקב על כלי רכב ללא ביטוח או נהגים ידועים ללא רישיון, כוללת גם יחידות מיוחדות לבקרה על כלי רכב הנושאים חומרים מסוכנים.
Diensthundführer - K9
Polizeihubschrauberstaffel Berlin (PHuSt BE) - היחידה האווירית של משטרת ברלין המפעילה מסוק Eurocopter EC135 בשיתוף פעולה עם סניף ברלין של המשטרה הפדרלית (Bundespolizeipräsidium).
Objektschutz/Gefangenenwesen - סניף מיוחד לשמירה על מבנים, במיוחד שגרירויות או סיוע בהעברת אסירים. השוטרים בסניף זה אינם שוטרים בשבועה ועובדים עם סמכות משטרתית מוגבלת. הם חמושים ועוטים את אותם המדים אך מתאמנים באופן אחר.
Zentrale Serviceeinheit (ZSE): שירותי מטה מרכזיים. אחראים לניהול ותמיכה לוגיסטית ומנהלים את מערך החינוך וההדרכה בבית הספר לשוטרים בברלין.
בתרבות הפופולרית

משטרת העיר ברלין זכתה לסיקור והנצחה בספרות הגרמנית ובסרטי קולנוע וסדרות טלוויזיה רבות, להלן רשימה של מספר סרטים וסדרות טלוויזיה על משטרת העיר ברלין:
בבילון ברלין
הזייפנים
קרימינל: גרמניה
KDD – Kriminaldauerdienst
אנחנו הלילה
הכלבים של ברלין
Der Ballhausmörder
ארץ אבות
ראו גם

משטרת פריז
משטרת המטרופולין של לונדון
משטרת מוסקבה
משטרת סנקט פטרבורג
משטרת סבסטופול
משטרת ניו יורק
משטרת לוס אנג'לס
משטרת קייב
משטרת מחוז ירושלים
משטרת מחוז תל אביב
משטרת מיאמי
משטרת הסדר
משטרת מחוז אוסלו
המשטרה הפדרלית של גרמניה
הערות שוליים

↑  Historie der Polizei Berlin
↑  Williams, Max (2001). Reinhard Heydrich: The Biography: Volume 1, Ulric, p. 77.
↑  (בגרמנית) List of police chiefs of Berlin
↑  38 בסך הכל
↑  (בגרמנית) Landeskriminalamt Berlin
| --- | --- |
בקרת זהויות :  NLI: 987007316351305171  GND: 5149489-9  ISNI: 0000 0001 2005 6712  LCCN: no2011082169  VIAF: 171112305   WorldCat (עם VIAF): 171112305 
יחידת משטרה ב-1929.
Polizeipräsidium, הכניסה הראשית למטה המשטרה
מפת ששת מחוזות משטרת ברלין
שוטרים ושוטרות בברלין
אוטובוס משטרתי בצבעי כחול-כסף.
סירה משטרתית בברלין
נפת שוף

| --- | --- |
הרי השוף בתחומי הנפה
הרי השוף בתחומי הנפה
 מדינה:  לבנון לבנון
 מחוז:  הר הלבנון
 בירת הנפה:  בית א-דין
 שטח:  495 קמ"ר
 אוכלוסייה:  ‏
  ‑ בנפה:  231,427 (2017)
  ‑ צפיפות:  250.36 נפש לקמ"ר (2017)
 קואורדינטות:  33°41′44″N 35°34′49″E﻿ / ﻿33.695555555556°N 35.580277777778°E﻿ / 33.695555555556; 35.580277777778 
 אזור זמן:  UTC +2
  מפת מיקום  מפה מפורטת  מפת נפת שוף  he tabBackground:;tabBorder:#aaa;defaultTab:0;
נפת שוף (בערבית: قضاء الشوف, בתעתיק מדויק: קצ'אא' אלשוף, הגייה: קַדַ֫א א-שוף) היא אחת מתוך שש נפות של מחוז הר הלבנון בלבנון. בצפונה גובלת בנהר דאמור, מדרום גובלת בנהר האוולי, ממערב בים התיכון וממזרח בהרי אל-בארוכ.[דרושה הבהרה] בירת הנפה היא בית א-דין.
בתחום הנפה, מדרום-מזרח לביירות בירת לבנון, נמצאים הרי השוף שהם חלק מהר הלבנון.
נכון ל-31 בדצמבר 2017, אוכלוסיית הנפה עומדת על 231,427 תושבים שיושבים ב-97 יישובים (72 רשויות מקומיות).
לוקמיה

| --- | --- |

צביעה בשיטת רייט של משטח דגימת מח עצם של חולה בלוקמיה
 תחום:  המטולוגיה 
 מיקום אנטומי:  מח עצם 
 תסמינים:  bone pain, כאב חזה, בצקת, ירידה במשקל, סחרחורת, תעוקת לב 
 טיפול:  מתוטרקסט  dasatinib monohydrate  nilotinib  איברוטיניב  אימטיניב  ruxolitinib  bosutinib  (RS)-lenalidomide  איזוטרטינואין  ציטרבין  doxorubicin hydrochloride  וינקריסטין  irinotecan  pipobroman  ריטוקסימאב 
 קישורים ומאגרי מידע
 DiseasesDB:  7431
 MeSH:  D007938
 סיווגים
 ICD-10:  C91-C95
 ICD-11:  2B33.4 
 ICD-O:  9800-9940
 
לוקמיה (באנגלית: Leukemia) או סרטן הדם היא אחת מצורות מחלת הסרטן, והיא גורמת להיווצרות לא-תקינה ומוגברת של תאי דם לבנים במח העצם. תחילה מתנהגים התאים בצורה כמעט רגילה, אך עם הזמן דוחקים את תאי הדם הלבנים, את האדומים ואת טסיות הדם.
במקרים רבים, הגורם למחלה הוא טרנסלוקציה גנטית.
הסרטן מתחלק לשני סוגים:
לוקמיה כרונית: בתחילת המחלה תאי הדם הסרטניים עדיין מבצעים את תפקידם, ולעיתים קרובות אין סימפטומים לאנשים הסובלים מהלוקמיה הזו. אך, עם הזמן הסרטן מתגבר והסימפטומים מתחזקים.קיימים שני סוגים של המחלה : לוקמיה מילואידית כרונית (CML), ולוקמיה לימפוציטית כרונית (CLL).
לוקמיה חריפה (אקוטית): תאי הדם מעוותים מאוד ואינם מסוגלים לבצע את תפקידם. הם מתרבים בקצב גבוה מאוד ולכן המחלה הולכת ומחמירה בקצב מהיר. קיימים שני סוגים של המחלה: לוקמיה מיאלואידית חריפה (AML) - הנפוצה יותר בקרב מבוגרים, ולוקמיה לימפוציטית חריפה (ALL), הנפוצה יותר בקרב ילדים.
גורמי סיכון

עבור רוב החולים סיבת המחלה אינה ידועה. מחקרים הראו שיש גורמים המגבירים את הסיכון לחלות במחלה, כגון חשיפה לרמות גבוהות של קרינה מייננת, חשיפה לכימיקלים קרצינוגניים מסוימים (בנזן, פורמאלדהיד, טיפולים כימותרפיים ועוד), פגמים גנטיים שונים ובכללם תסמונת דאון, ונגיפים מסוימים.
בעבר, מחקרים הראו שגם חשיפה לשדות אלקטרומגנטיים עלולה לעודד את המחלה, אך מחקרים אחרונים הוכיחו שהקשר בין הדברים קלוש, אם בכלל.
תסמינים

| --- | --- |
 קדחת והזעה מוגברת  זיהומים תכופים  עייפות, חולשה או תשישות  כאב ראש  דימום מחבלות קלות:  כאב במפרקים ובעצמות  בלוטות לימפה נפוחות  אובדן משקל  כתמים אדומים מתחת לרקמות העור
דרכי טיפול

| --- | --- |
 כימותרפיה  טיפולים ביולוגיים:  רדיותרפיה  השתלת מח עצם
ראו גם

HIV נגד לוקמיה
פמלה מלרוי

| --- | --- |

פמלה מלרוי, 2022
 לידה:  17 בספטמבר 1961 (בת 63) פאלו אלטו קליפורניה
 מידע כללי
 בשירות:  אסטרונאוטית בשירות נאס"א
 לאום:  ארצות הברית ארצות הברית
 השכלה:  בית הספר לטייסי ניסוי של חיל האוויר האמריקני  המכון הטכנולוגי של מסצ'וסטס  מכללת ולסלי  Bishop Kearney High School 
 תקופת השירות:  1994–2009 (כ־15 שנים)
 דרגה:  קולונל
 זמן שהייה בחלל:  38 ימים ו-20 שעות.
 ביוגרפיה בנאס"א:  פמלה מלרוי
 משימות
 STS-92 STS-112 STS-120
   
 עיטורים
  מדליית האוויר  מדליית השירות המצטיין של נאס"א  מדליית הטיסה בחלל של נאס"א (3 פעמים)
 
פמלה מלרוי (באנגלית: Pamela Ann Melroy; נולדה ב-17 בספטמבר 1961) היא טייסת חלל לשעבר. היא השתתפה ב-3 טיסות של מעבורת חלל. בשנת 2022 היא קיבלה את מינוי סגן מנהל נאס"א ושימשה בתפקיד זה עד ינואר 2025.
ביוגרפיה

מלרוי נולדה בפאלו אלטו, קליפורניה וסיימה לימודי בית ספר ברוצ'סטר. בשנת 1983 היא סיימה לימודי תואר ראשון במכללת ולסלי ובשנת 1984 סיימה לימודי תואר שני במדעי כדור הארץ ומדעים פלנטריים במכון הטכנולוגי של מסצ'וסטס.
בשנת 1984 מלרוי התגייסה לחיל האוויר של ארצות הברית ובשנת 1985 סיימה קורס טיס. מלרוי הייתה טייסת של מקדונל דאגלס KC-10 אקסטנדר. היא השתתפה בפעילות מבצעית בפלישה האמריקאית לפנמה ומלחמת המפרץ. בשנת 1991 היא קיבלה הסמכה של טייס ניסוי לאחר סיום קורס בבסיס חיל האוויר אדוארדס.
מלרוי המשיכה בתפקידים שונים במערך החיל.
פעילותה בנאס"א

ב-1994 התקבלה מלרוי לקורס להכנת אסטרונאוטים במרכז החלל ג'ונסון. לאחר סיום הקורס היא כיהנה במספר תפקידים בצוותי קרקע.
באוקטובר 2000 היא הייתה טייסת של מעבורת החלל דיסקברי במשימה STS-92 (בריאן דאפי היה מפקד צוות). המטרה של המשימה הייתה להמשיך בניית תחנת החלל הבין-לאומית.
באוקטובר 2002 היא הייתה טייסת של מעבורת החלל אטלנטיס במשימה STS-112 (ג'פרי אשבי היה מפקד צוות). המטרה של המשימה הייתה להמשיך בניית תחנת החלל הבין-לאומית.
באוקטובר 2007 מלרוי הייתה מפקדת של מעבורת החלל דיסקברי במשימה STS-120. המטרה של המשימה הייתה להמשיך בניית תחנת החלל הבין-לאומית.
מלרוי עזבה את נאס"א בשנת 2009.
לאחר נאס"א

לאחר שירות ביחידת האסטרונאוטים מלרוי נקלטה בלוקהיד מרטין וכיהנה בתפקידי ניהול עד לשנת 2011. בשנת 2011 היא עברה לרשות התעופה הפדרלית ועבדה ברשות עד לשנת 2013. בשנת 2013 מלרוי עברה לDARPA ועבדה שם עד לשנת 2017.
בשנת 2022 מלרוי קיבלה מינוי לסגן מנהל נאס"א תפקיד בו שימשה עד ינואר 2025.
The Vamps

| --- | --- |

 מקום הקמה:  אנגליה, לונדון 
 תקופת הפעילות:  מ-2012
 סוגה:  מוזיקת פופ ומוזיקת רוק
 חברת תקליטים:  EMI, מרקורי רקורדס, וירג'ין EMI רקורדס 
 שיתופי פעולה בולטים:  דמי לובאטו, סברינה קרפנטר, R5‏, Fifth Harmony, שון מנדס
 thevamps.net
 פרופיל ב-IMDb
 חברים
 בראד סימפסון    ג'יימס מקווי   קונור בול   טריסטן אוונס
 
The Vamps היא להקת פופ רוק בריטית, והחברים בה הם: בראד סימפסון (סולן, גיטרה, פסנתר), ג'יימס מקווי (גיטריסט ראשי, שירה) קונור בול (גיטרת בס, שירה) וטריסטן אוונס (תופים, שירה).
ב-14 באפריל 2014 יצא אלבום הבכורה שלהם, Meet the Vamps. ב-2015 יצא אלבומם השני Wake up. ב-2017 יצא אלבומם השלישי Night & Day.
ב-2018 יצא לאור המיני-אלבום missing you הכולל 4 שירים. באוקטובר 2020 יצא לאור האלבום cherry blossom.
ללהקה ערוץ יוטיוב אליו מועלים קאברים (גרסאות כיסוי) לשירים וכן שירים מקוריים בערוץ ה־VEVO שלהם: "Can We Dance" שיצא ב-29 בספטמבר 2013 וזכה במקום השני במצעד הסינגלים הבריטי, ו-"Wild Heart" שיצא לאור ב-18 בינואר, והגיע למקום השלישי בו. הסינגל השלישי שלהם "Last Night" יצא לאור ב-7 באפריל 2014, לאחר הקליפ הרשמי הועלה כבר ב-26 בפברואר 2014. ב-27 במאי 2014 הועלה שירם 'Somebody To You' שבוצע יחד עם הזמרת דמי לובאטו לערוץ היוטיוב של The Vamps. ב-10 ביוני 2014 יצא גם הקליפ לשיר זה. בנוסף לאלו גם הסינגל "(Oh Cecilia (Breaking My Heart" והשיר "Hurricane" שנכתב עבור הסרט "Alexander and the Terrible, Horrible, No Good, Very Bad Day" מבית דיסני, בשנת 2018 שיתפו פעולה עם הדיג'יי סיגלה בשיר "We Don't Care".
חברי הלהקה

בראדלי וויל סימפסון (באנגלית: Bradley Will Simpson) נולד ב-28 ביולי 1995, בסוטון קולדפילד שבמערב המידלנדס. הוא שר את הקולות הראשיים ומנגן בגיטרה ופסנתר. סימפסון פגש את ג'יימס מקווי דרך פייסבוק ויוטיוב בשנת 2011, והם התחילו לכתוב ביחד שירים.
ג'יימס דניאל מקווי (באנגלית: James Daniel McVey) נולד ב-30 באפריל 1994, בבורנמת' שבדורסט. הוא הגיטריסט הראשי, ושר קולות רקע בעיקר. ג'יימס חיבר את הלהקה. כשמצא את בראד ביוטיוב, הוא יצר איתו קשר דרך פייסבוק ורצה להקים איתו להקה שכך יהיה; בראד יהיה הזמר הראשי והוא יהיה הגיטריסט. הם מצאו בהמשך את טריסטן וקונור.
קונור סמואל ג'ון בול (באנגלית: Connor Samuel John Ball) נולד ב-15 במרץ 1996, באברדין שבסקוטלנד. גדל בהאטון, ווריקשייר, אנגליה. אחראי על גיטרת הבס וקולות גיבוי. כשהלהקה הכילה את בראד, טריסטן וג'יימס, ג'יימס ראה קאבר שנמצא בערוץ היוטיוב של קונור בו הוא מנגן גם בגיטרת בס, ויצר איתו קשר. קונור לא למד לנגן בגיטרת בס אך הוא רצה להצטרף ללהקה ולמד לנגן בגיטרת בס בשביל זה. הוא היה אחרון להצטרף ללהקה והצטרף 6 חודשים אחרי שהוקמה.
טריסטן אוליבר ואנס אוונס (באנגלית: Tristan Oliver Vance Evans) נולד ב-15 באוגוסט 1994, באקסטר שבדבון. מנגן על התופים ושר קולות גיבוי. אוונס משמש גם כמפיק הלהקה. ג'יימס וטריסטן מצאו אחד את השני בפייסבוק, ג'יימס גילה שהוא מנגן על תופים, והציע לו להצטרף ללהקה איתו ועם בראד. טריסטן קיים מערכת יחסים עם גיל ליבל מינואר 2012 עד ספטמבר 2013.
דיסקוגרפיה > סינגלים

2013: Can We Dance
2013: Wild Hearts
2014: Last Night
2014: Somebody to You (בהשתתפות דמי לובאטו)
2014: Oh Cecilia (Breaking My Heart)‎ (בהשתתפות שון מנדס - Shawn Mendes)
2015: Rest Your Love
2015: Wake Up
2016: Kung Fu Fighting (שיר לסרט "קונג פו פנדה 3")
2016: I Found a Girl ft.Omi
2017: "Hands" (בהשתתפות סברינה קרפנטר)
2017: "Personal" (בהשתתפות מאגי לינדמן)
2018: "Hair Too Long"
דיסקוגרפיה > אלבומי אולפן

2014: Meet the Vamps
2015: "Wake up"
2017: Night & Day
דיסקוגרפיה > מיני אלבומים

2014: Extras album
2014: Somebody to You EP
הערות שוליים

↑  Former Stratford busker shoots to number two in the UK singles chart | Stratford Herald
| --- | --- |
בקרת זהויות :  ISNI: 0000 0004 7019 471X  MusicBrainz: d8b20d45-4d9e-437b-b5da-fbb27d98f8eb 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
קאמי פיסארו

| --- | --- |

דיוקן עצמי (1873)
 לידה:  10 ביולי 1830 ממלכת דנמרק שארלוט אמאלי, איי הבתולה הדנים 
 פטירה:  13 בנובמבר 1903 (בגיל 73) הרפובליקה הצרפתית השלישית פריז, הרפובליקה הצרפתית השלישית 
 שם לידה:  Jacob Abraham Camille Pissarro 
 מקום קבורה:  פר לשז 
 מקום לימודים:  Académie Suisse 
 זרם באמנות:  אימפרסיוניזם, נאו-אימפרסיוניזם 
 הושפע על ידי:  הנרי להמן, פריץ מלביי, בפסקה זו 2 רשומות נוספות שטרם תורגמו 
 יצירות ידועות:  View of the Village of Éragny, Panoramic View of Caracas, La Guaira, New Road, La Guaira, Inlet and sailboat, Les Couseses, Route to Versailles, Louveciennes, Two Women Chatting by the Sea, St. Thomas, Jalais Hill, Pontoise, שדרת מונמרט, אחר צהריים שמשי, Hoar-Frost at Ennery, Maiquetia River 
 בן או בת זוג:  Julie Vellay (1871–ערך בלתי־ידוע) 
 צאצאים:  לוסיאן פיסארו, Ludovic Rodo Pissarro, Jeanne Bonin-Pissarro, Paul-Émile Pissarro, Félix Pissarro, Georges Henri Manzana Pissarro, Jeanne Rachel Pissarro 
 חתימה:   
 
הגן בפונטואז (1877)
שדרות מונמארטר
קאמי פיסארו (בשפות אירופיות: Camille Pissarro‏; 10 ביולי 1830 - 13 בנובמבר 1903) היה צייר יהודי צרפתי, מחשובי האמנים האימפרסיוניסטים, היחיד שהשתתף בכל שמונה התערוכות שהציגו חברי תנועה זו.